ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ για τις δαπάνες του ΕΓΤΠΕ-τμήμα Εγγυήσεων Σύστημα έγκαιρης προειδοποίησης αριθ. 9/2003, αριθ. 10/2003 και αριθ. 11/2003

ΠΙΝΑΚΑΣ ΠΕΡΙΕΧΟΜΕΝΩΝ

1. ΣΥΝΟΛΙΚΗ ΕΞΕΛΙΞΗ ΤΩΝ ΜΗΝΙΑΙΩΝ ΔΑΠΑΝΩΝ

2. ΠΡΟΣΩΡΙΝΗ ΑΠΟΡΡΟΦΗΣΗ ΠΙΣΤΩΣΕΩΝ

3. ΣΧΟΛΙΑ

4. ΣΥΜΠΕΡΑΣΜΑΤΑ

1. Συνολική εξέλιξη των μηνιαιων δαπανών

Οι πίνακες που ακολουθούν παρουσιάζουν τη συνολική εξέλιξη των μηνιαίων δαπανών σε σχέση με την προβλεπόμενη πορεία των δαπανών. Η κατάσταση αυτή αντιστοιχεί στις δαπάνες που πραγματοποιήθηκαν στα κράτη μέλη από τις 16 Οκτωβρίου 2002 έως τις 30 Σεπτεμβρίου 2003.

1.1. Υποκατηγορία 1α: ΚΓΠ

>ΘΕΣΗ ΠIΝΑΚΑ>

1.2. Υποκατηγορία 1β: Αγροτική ανάπτυξη

>ΘΕΣΗ ΠIΝΑΚΑ>

2. Προσωρινή απορρόφηση πιστώσεων

Οι πίνακες που ακολουθούν παρουσιάζουν την προσωρινή απορρόφηση πιστώσεων κατά τον ένατο, το δέκατο και τον ενδέκατο μήνα του οικονομικού έτους 2003:

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

3. ΣΧΟΛΙΑ

3.1. Εκτέλεση πιστώσεων για τον Νοέμβριο 2003

H εκτέλεση των πιστώσεων του τομέα 1 του προϋπολογισμού για τον Νοέμβριο 2003 (δαπάνες των κρατών μελών από τις 16 Οκτωβρίου 2002 έως τις 30 Σεπτεμβρίου 2003) ανήλθε σε 41 723,2 εκατ. ευρώ, δηλαδή στο 93,2% των πιστώσεων αναλήψεων υποχρεώσεων. Οι δαπάνες διαμορφώνονται:

- σε 659,3 εκατ. ευρώ κάτω από το επίπεδο του δείκτη για την υποκατηγορία 1α (παραδοσιακές δαπάνες του ΕΓΤΠΕ-τμήμα Εγγυήσεων και δαπάνες για κτηνιατρικά μέτρα), και

- σε 301,0 εκατ. ευρώ πάνω από το δείκτη για την υποκατηγορία 1β (αγροτική ανάπτυξη).

3.2. Νομισματικοί παράγοντες

Ισοτιμία δολαρίου/ευρώ

Το επίπεδο των δαπανών που αναφέρεται στο προηγούμενο σημείο λαμβάνει υπόψη την εξέλιξη της ισοτιμίας δολαρίου/ευρώ. Για σημαντικό μέρος των επιστροφών κατά την εξαγωγή γεωργικών προϊόντων, ιδίως για τα σιτηρά και τη ζάχαρη, καθώς και στην περίπτωση ορισμένων εσωτερικών ενισχύσεων, όπως η ενίσχυση για το βαμβάκι, το επίπεδο των δαπανών εξαρτάται από την πορεία της ισοτιμίας του δολαρίου.

Σύμφωνα με τον κανονισμό του Συμβουλίου για τη δημοσιονομική πειθαρχία (κανονισμός (ΕΚ) αριθ. 2040/2000 του Συμβουλίου της 26ης Σεπτεμβρίου 2000), η διορθωτική επιστολή για τον γεωργικό προϋπολογισμό 2003 καταρτίστηκε με βάση τη μέση ισοτιμία δολαρίου κατά τους μήνες Ιούλιο, Αύγουστο και Σεπτέμβριο 2002, δηλαδή 1 ευρώ = 0,98 $. Για την περίοδο από την 1η Αυγούστου 2002 έως τις 31 Ιουλίου 2003, η μέση ισοτιμία του δολαρίου ήταν 1 ευρώ = 1,06 $, δηλαδή κινήθηκε σε επίπεδο κατά 8% ανώτερο από την ισοτιμία που χρησιμοποιήθηκε για την κατάρτιση του προϋπολογισμού 2003.

3.3. Αγοραίοι παράγοντες

Υποκατηγορία 1a

Για την υποκατηγορία 1α, ο ρυθμός εκτέλεσης του προϋπολογισμού υστέρησε έναντι του δείκτη για όλους τους τίτλους του προϋπολογισμού. Συγκεκριμένα:

- Για τα φυτικά προϊόντα, η υστέρηση εκτέλεσης υπήρξε αποτέλεσμα χαμηλότερων δαπανών για τη ζάχαρη, τα οπωροκηπευτικά, τον οίνο και τον καπνό.

- Για τα ζωικά προϊόντα, η υστέρηση εκτέλεσης υπήρξε αποτέλεσμα χαμηλότερων δαπανών για το βόειο και το χοίρειο κρέας, και

- Για τις συναφείς δαπάνες, η υστέρηση εκτέλεσης υπήρξε κυρίως αποτέλεσμα χαμηλότερων δαπανών για προγράμματα τροφίμων, για κτηνιατρικά και φυτοϋγειονομικά μέτρα, για μέτρα προώθησης καθώς και γεωργονομισματικά μέτρα.

Η παρατηρούμενη συνολική υστέρηση απορρόφησης πιστώσεων δεν αφορούσε τα κεφάλαια σχετικά με τις αροτραίες καλλιέργειες, το ελαιόλαδο, τα κλωστικά φυτά και τους μεταξοσκώληκες, το γάλα, το κρέας προβάτων και τα προϊόντα που δεν εμπίπτουν στο παράρτημα Ι τα οποία σημείωσαν υπέρβαση εκτέλεσης των αντίστοιχων πιστώσεων.

Σε σύγκριση με το επίπεδο του δείκτη, η συνολική απόκλιση ανέρχεται σε 659,3 εκατ. ευρώ, ίση προς το -1,6% των πιστώσεων του προϋπολογισμού. Η απόκλιση ωστόσο για ορισμένα μεμονωμένα κεφάλαια είναι σημαντικότερη και οφείλεται στους ακόλουθους λόγους:

Κεφάλαιο B1-10: Aροτραίες καλλιέργειες // Απόκλιση: + 56 εκατ. ευρώ (+ 0,3%)

// (δαπάνες: 16 774 εκατ. ευρώ)

(δαπάνες: 16 718 εκατ. ευρώ)

Κατά την παρούσα χρονική στιγμή, η Επιτροπή αναμένει ότι οι πιστώσεις του παρόντος κεφαλαίου του προϋπολογισμού θα σημειώσουν υπέρβαση εκτέλεσης περίπου 140 εκατ. ευρώ έως τα τέλη της χρήσης. Η εν λόγω υπέρβαση εκτέλεσης οφείλεται κυρίως στις εκτενέστερες πληρωμές των κρατών μελών όσον αφορά:

- τις ενισχύσεις για την παύση καλλιέργειας γαιών,

- τις επιστροφές κατά την εξαγωγή για δημητριακά λόγω της ανόδου του ύψους της επιστροφής κατά την εξαγωγή μαλακού σίτου, αλεύρων, κριθής και βύνης τους πρώτους μήνες του έτους, και

- τη δαπάνη δημόσιας αποθεματοποίησης λόγω των υψηλότερων αγορών και χαμηλότερων πωλήσεων σιτηρών δημόσιας αποθεματοποίησης.

Κεφάλαιο B1-11: Ζάχαρη // Απόκλιση: -EUR 232 εκατ. ευρώ (-15,7%)

// (δαπάνες: EUR 1 213 εκατ. ευρώ)

(δείκτης: EUR 1 445 εκατ. ευρώ)

Η ανωτέρω υστέρηση εκτέλεσης οφείλεται στην ελάττωση του όγκου εξαγωγών ζάχαρης σε σύγκριση προς τον όγκο εξαγωγών που προβλέπεται στον προϋπολογισμό. Η Επιτροπή αναμένει ότι η υστέρηση αυτή δαπανών θα συνεχιστεί έως τα τέλη της χρήσης και εκτιμά ότι θα ανέλθει σε 190 εκατ. ευρώ περίπου.

Κεφάλαιο B1-12: Ελαιόλαδο // Απόκλιση: + EUR 69 εκατ. ευρώ (+ 3,0%)

// (δαπάνες: EUR 2 232 εκατ. ευρώ)

(δείκτης: EUR 2 163 εκατ. ευρώ)

Η ανωτέρω υπέρβαση εκτέλεσης οφείλεται στο γεγονός ότι, μεταξύ των δαπανών που δηλώθηκαν από τα κράτη μέλη, περίπου 70,0 εκατ. ευρώ αφορούν πληρωμές ενισχύσεων στον παραγωγό για τις προηγούμενες περιόδους εμπορίας, οι οποίες δεν προβλέπονταν όταν καταρτίστηκε ο προϋπολογισμός 2003. Επομένως, η Επιτροπή αναμένει ότι η συνολική υπέρβαση εκτέλεσης θα εξακολουθήσει έως τα τέλη της χρήσης και εκτιμά ότι θα ανέρχεται σε περίπου 7 εκατ. ευρώ.

Κεφάλαιο B1-15: Οπωροκηπευτικά // Απόκλιση: -EUR 35 εκατ. ευρώ (-2,1%)

// (δαπάνες: EUR 1 503 εκατ. ευρώ)

(δείκτης: EUR 1 538 εκατ. ευρώ)

Κατά την παρούσα χρονική στιγμή, η Επιτροπή αναμένει ότι οι πιστώσεις του παρόντος κεφαλαίου του προϋπολογισμού θα σημειώσουν υστέρηση εκτέλεσης περίπου 100 εκατ. ευρώ έως τα τέλη της χρήσης. Η ανωτέρω υστέρηση εκτέλεσης θα οφείλεται κατά κύριο λόγο στον τομέα των νωπών οπωροκηπευτικών. Στον τομέα αυτό και λόγω ευνοϊκών αγοραίων συνθηκών:

- αποσύρθηκαν μικρότερες ποσότητες οπωροκηπευτικών από την αγορά, έχοντας ως αποτέλεσμα τον περιορισμό των πληρωμών για χρηματική αντιστάθμιση, και

- η ενίσχυση για τις μπανάνες καθορίστηκε σε επίπεδα που ήταν χαμηλότερα σε σύγκριση με το επίπεδο που λήφθηκε υπόψη όταν καταρτίστηκε ο προϋπολογισμός 2003.

Κεφάλαιο B1-16: Οίνος // Απόκλιση: -EUR 159 εκατ. ευρώ (-11,5%)

// (δαπάνες: EUR 1 155 εκατ. ευρώ)

(δείκτης: EUR 1 314 εκατ. ευρώ)

Στην παρούσα χρονική στιγμή, η Επιτροπή αναμένει ότι οι πιστώσεις του παρόντος κεφαλαίου του προϋπολογισμού θα σημειώσουν υστέρηση εκτέλεσης περίπου 180 εκατ. ευρώ έως τα τέλη της χρήσης. Η υστέρηση αυτή εκτέλεσης οφείλεται κατά κύριο λόγο:

- στη μη διενέργεια εφέτος απόσταξης λόγω κρίσης, καθεστώς για το οποίο προβλέφθηκαν στον προϋπολογισμό αναλήψεις υποχρεώσεων που καλύπτουν ποσότητα 8,0 εκατομμυρίων hl,

- στις αποστάξεις για τη βιομηχανία οινοπνευματωδών οι οποίες αναμένεται να φθάσουν σε ποσότητα περίπου 8,8 εκατομμυρίων hl ενώ οι πιστώσεις της χρήσης 2003 προέβλεψαν ποσότητα 12,5 εκατομμυρίων hl για αυτόν τον τύπο απόσταξης, και

- στo χαμηλότερo κόστος των αποσβέσεων του οινοπνεύματος λόγω της μείωσης των ποσοτήτων οινοπνεύματος που αγοράστηκαν και πουλήθηκαν από τα δημόσια αποθέματα.

Κεφάλαιο B1-20: Γάλα // Απόκλιση: + EUR 48 εκατ. ευρώ (+ 1,8%)

// (δαπάνες: EUR 2 602 εκατ. ευρώ)

(δείκτης: EUR 2 554 εκατ. ευρώ)

Στην παρούσα χρονική στιγμή, η Επιτροπή αναμένει ότι οι πιστώσεις του παρόντος κεφαλαίου του προϋπολογισμού θα σημειώσουν υπέρβαση εκτέλεσης περίπου 54 εκατ. ευρώ έως τα τέλη της χρήσης 2003. Αυτή η υπέρβαση εκτέλεσης θα οφείλεται κυρίως:

- στην αύξηση του ύψους της επιστροφής κατά την εξαγωγή βουτύρου και λιπαρών υλών του βουτύρου, πέραν των ποσών που λήφθηκαν αρχικώς υπόψη στον προϋπολογισμό του 2003,

- στo υψηλότερo κόστος των αποσβέσεων του αποκορυφωμένου γάλακτος σε σκόνη και του βουτύρου εξαιτίας της αύξησης των ποσοτήτων αυτών των προϊόντων που δόθηκαν για δημόσια αποθεματοποίηση σε σχέση με τις ποσότητες που λήφθηκαν υπόψη στον προϋπολογισμό του 2003,

- στην αύξηση του επιπέδου ενίσχυσης για το αποκορυφωμένο γάλα που μεταποιείται σε καζεΐνη σε σύγκριση με το επίπεδο που λήφθηκε υπόψη στον προϋπολογισμό του 2003.

Η Επιτροπή αναμένει επίσης ότι η είσπραξη των εισφορών γάλακτος θα είναι υψηλότερη από το επίπεδο που προβλέπεται στον προϋπολογισμό του 2003. Ωστόσο, τα ποσά αυτά δεν αναμένεται να καλύπτουν την υπέρβαση εκτέλεσης των πιστώσεων του προϋπολογισμού που θα οφείλεται στους προαναφερόμενους λόγους, με αποτέλεσμα να υπάρξει υπέρβαση εκτέλεσης των πιστώσεων όλου του κεφαλαίου του προϋπολογισμού.

Κεφάλαιο B1-21: Βόειο κρέας // Απόκλιση: -EUR 399 εκατ. ευρώ (-4,7%)

// (δαπάνες: EUR 7 891 εκατ. ευρώ)

(δείκτης: EUR 8 290 εκατ. ευρώ)

Η Επιτροπή αναμένει συνολική υστέρηση εκτέλεσης των πιστώσεων του παρόντος κεφαλαίου του προϋπολογισμού η οποία θα οφείλεται:

- στις χαμηλότερες πληρωμές για επιστροφές κατά την εξαγωγή λόγω της συρρίκνωσης των εξαγόμενων ποσοτήτων βοείου κρέατος σε σύγκριση με τις πιστώσεις που λήφθηκαν υπόψη στον προϋπολογισμό του 2003,

- στις χαμηλότερες πληρωμές πριμοδοτήσεων λόγω της ελάττωσης του αριθμού των ζώων για τα οποία υποβλήθηκαν αιτήσεις το 2002 στο πλαίσιο των καθεστώτων πριμοδότησης θηλάζουσας αγελάδας, ειδικής πριμοδότησης βοοειδών, πριμοδότησης σφαγής και πριμοδότησης των ζώων ηλικίας άνω των 30 μηνών.

Η Επιτροπή, μετά την καλοκαιρινή ξηρασία σε ορισμένα κράτη μέλη, ενέκρινε τον κανονισμό (ΕΚ) αριθ. 1621/2003 της Επιτροπής της 16ης Σεπτεμβρίου 2003 ο οποίος επιτρέπει την προκαταβολή των πριμοδοτήσεων του 2003 για το βόειο κρέας και το πρόβειο κρέας από τον προϋπολογισμό του 2003 αντί του 2004 για συνολικό ύψος περίπου 500 εκατ. ευρώ. Τα ενδιαφερόμενα κράτη μέλη ενημέρωσαν την Επιτροπή, την 1η Οκτωβρίου 2003, ότι σκοπεύουν να προχωρήσουν σε προκαταβολή πριμοδοτήσεων θηλάζουσας αγελάδας και ειδικής πριμοδότησης βοοειδών για το 2003 ανερχόμενη σε 101 εκατ. ευρώ περίπου. Ωστόσο, κατά την παρούσα χρονική στιγμή, η Επιτροπή δεν γνωρίζει τα ακριβή ποσά που καταβλήθηκαν και επομένως δεν είναι σε θέση να εκτιμήσει το μέγεθος της υστέρησης εκτέλεσης των πιστώσεων του παρόντος κεφαλαίου του προϋπολογισμού.

Κεφάλαιο B1-22: Κρέας αιγοπροβάτων // Απόκλιση: + EUR 162 εκατ. ευρώ (+ 9,0%)

// (δαπάνες: EUR 1 967 εκατ. ευρώ)

(δείκτης: EUR 1 805 εκατ. ευρώ)

Η Επιτροπή αναμένει μια συνολική υστέρηση εκτέλεσης των πιστώσεων του παρόντος κεφαλαίου του προϋπολογισμού η οποία θα οφείλεται στο γεγονός ότι ήταν κατώτερος ο αριθμός ζώων για τα οποία καταβλήθηκαν το 2002 πριμοδοτήσεις κρέατος αιγοπροβάτων και σταθερές πριμοδοτήσεις.

Αυτή η κατάσταση αντιστράφηκε ωστόσο λόγω των ειδικών μέτρων που έλαβε η Επιτροπή μετά την καλοκαιρινή ξηρασία σε ορισμένα κράτη μέλη, δηλαδή την έγκριση του κανονισμού (ΕΚ) αριθ. 1621/2003 της Επιτροπής της 16ης Σεπτεμβρίου 2003 (για λεπτομέρειες βλέπε την περιγραφή στο προηγούμενο κεφάλαιο B1-21). Τα ενδιαφερόμενα κράτη μέλη ενημέρωσαν την Επιτροπή, την 1η Οκτωβρίου 2003, ότι σκοπεύουν να προχωρήσουν σε προκαταβολή της πριμοδότησης κρέατος αιγοπροβάτων για το 2003 ανερχόμενη σε 303 εκατ. ευρώ περίπου. Επομένως, κατά την παρούσα χρονική στιγμή, και παρά το γεγονός ότι η Επιτροπή δεν γνωρίζει τα ακριβή ποσά που καταβλήθηκαν, εκτιμά ότι θα υπάρξει υπέρβαση εκτέλεσης των πιστώσεων του παρόντος κεφαλαίου του προϋπολογισμού.

Κεφάλαιο B1-23: Χοίρειο κρέας // Απόκλιση: -EUR 28 εκατ. ευρώ (-13,9%)

// (δαπάνες: EUR 154 εκατ. ευρώ)

(δείκτης: EUR 182 εκατ. ευρώ)

Οι μικρότερες ποσότητες εξαγόμενου χοιρείου κρέατος, όσο και το χαμηλότερο επίπεδο χορηγούμενων επιστροφών κατά την εξαγωγή σε σύγκριση προς το επίπεδο που λήφθηκε υπόψη στον προϋπολογισμό του 2003 προοιωνίζονται υστέρηση εκτέλεσης των πιστώσεων του παρόντος κεφαλαίου του προϋπολογισμού κατά περίπου 23 εκατ. ευρώ έως τα τέλη της χρήσης. Εντούτοις, η αβεβαιότητα όσον αφορά τις πληρωμές των κρατών μελών για την ιδιωτική αποθεματοποίηση χοιρείου κρέατος ενδέχεται να επηρεάσει το μέγεθος της υστέρησης εκτέλεσης των πιστώσεων του παρόντος κεφαλαίου του προϋπολογισμού έως τα τέλη της χρήσης.

Υποκατηγορία 1β

Κεφάλαιο B1-40: Αγροτική ανάπτυξη // Απόκλιση: + EUR 301 εκατ. ευρώ (+ 6,4%)

// (δαπάνες: EUR 3 048 εκατ. ευρώ)

(δείκτης: EUR 2 747 εκατ. ευρώ)

Παρατηρείται συνολική επιτάχυνση του ρυθμού υλοποίησης προγραμμάτων αγροτικής ανάπτυξης σε σύγκριση με τον αντίστοιχο δείκτη. Αυτή η επιτάχυνση παρατηρείται για όλα τα μέτρα αγροτικής ανάπτυξης με εξαίρεση αυτά που αφορούν τις λιγότερο ευνοημένες περιφέρειες και τα μέτρα δασοκομίας. Εντούτοις, θέτοντας τις πιστώσεις του κεφαλαίου στο ανώτατο όριο των δημοσιονομικών προοπτικών για την υποκατηγορία 1β, δεν υφίσταται κίνδυνος υπέρβασης εκτέλεσης των εν λόγω πιστώσεων.

4. ΣΥΜΠΕΡΑΣΜΑΤΑ

Εκτέλεση πιστώσεων στις 30 Νοεμβρίου 2003

Η απορρόφηση πιστώσεων για τον Νοέμβριο 2003 (δαπάνες των κρατών μελών από τις 16 Οκτωβρίου 2002 έως τις 30 Σεπτεμβρίου 2003) δείχνει τα εξής:

Υποκατηγορία 1α

Σημειώνεται υστέρηση εκτέλεσης των πιστώσεων του προϋπολογισμού 2003, ανερχόμενη σε 659 εκατ. ευρώ, σε σύγκριση με το επίπεδο του δείκτη, παρά την παρατηρούμενη υπέρβαση εκτέλεσης για ορισμένα κεφάλαια του προϋπολογισμού. Η Επιτροπή εκτιμά ότι θα υπάρξει συνολική υστέρηση εκτέλεσης των πιστώσεων του προϋπολογισμού 2003 έως τα τέλη της χρήσης. Το μέγεθος της υστέρησης θα εξαρτηθεί από την εφαρμογή των ειδικών μέτρων που έλαβε η Επιτροπή στα τέλη Αυγούστου και στις αρχές Σεπτεμβρίου μετά την καλοκαιρινή ξηρασία σε ορισμένα κράτη μέλη (για λεπτομέρειες βλέπε τα σχόλια στα κεφάλαια B1-21 και B1-22 ανωτέρω) και από το μέγεθος των εισφορών γάλακτος.

Υποκατηγορία 1β

Τα κράτη μέλη θα πρέπει να προσέξουν να μην υπερβούν τα κονδύλιά τους του έτους 2003 για τα προγράμματα αγροτικής ανάπτυξης που έχουν εγκριθεί για την περίοδο 2000-2006.